Ismael Serrano ofereix un concert al Castell d'Alaquàs
05/04/2004 19:12:00

# Ismael Serrano ofereix un concert al Castell d'Alaquàs

*   05/04/2004 19:12:00
*   [Imprimir](#)
*   Compartir
*    https://www.alaquas.org/documento.asp?id\_do=9133

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9133%2F0&title=Ajuntament%20d%27Alaqu%C3%A0s.%20Premsa.Ismael%20Serrano%20ofereix%20un%20concert%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9133/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9133/9133_Form_4.jpg)](https://www.alaquas.org/ficheros/documentos/2004/2/9133/9133_Form_10.jpg "<a href='https://www.alaquas.org/ficheros/documentos/2004/2/9133/9133_Form_10.jpg' target=_blank><i class='fa fa-external-link' aria-hidden='true'></i>.Ismael Serrano ofereix un concert al Castell d'Alaquàs</a>")

El públic va fer seues cadascuna de les cançons d'aquest artista, intepretant amb ell els temes amb més ressò popular

El claustre gòtic del Castell d'Alaquàs va ser l'escenari el passat dissabte 3 d'abril de l'actuació que el cantautor Ismael Serrano va oferir a la ciutat.  Les i els alaquasers van tindre l'oportunitat d'assistir a un dels concerts més importants caracteritzats dins del que es podria anomenar com gènere musical reivindicatiu. Les 350 persones que hi assistiren van cantar amb ell les cançons més populars i conegudes dins del seu ampli repertori.

Ismael Serrano va presentar al públic el seu últim disc anomenat "Principio de incertidumbre", un àlbum doble editat per Universal Music el 3 de novembre, en què s'inclouen 25 cançons interpretades pel cantautor madrileny durant els concerts celebrats al teatre Lope de Vega de Madrid els dies 8 i 9 de setembre. En aquest àlbum hi ha temes dels quatre discs anteriors i sis composicions noves. Aquest nou èxit es va editar a Espanya, Amèrica Llatina i EU.

Serrano, amb 30 anys, denota un estil únic. La seu trajectòria profesional deixa entreveure aquest estil. Va nàixer al barri madrileny de Vallekas (amb "k" com ell mateix reivindica). Va estudiar solfeig i piano. Als seus primers temes interpreta alguns versos de Neruda, Blas de Otero, Benedetti, Luis García Montero, César Vallejo, entre altres. Les seues primers actuacions són a festes solidàries, locals d'associacions i cases d'okupes. Després, el 1994 comença a tocar en bars i cafés del circuit musical de Madrid: La Taberna Encantada, La Redacción, Libertad 8,  Tragos, Segundo Jazz i Galileo Galilei.

Els seus concerts i actuacions tenen un cert significat reivindicatiu. Al novembre de 1995 actua a la _Campaña Europea contra el Racismo y la Xenofobia_ en el San Juan Evangelista. El 12 d'abril de 1996 ho fa a l'Ateneo Cultural 1º de Mayo de CC.OO., en un acte homenatge a les mares de la plaça de Maig. Ha oferit concerts també en actes de recolzament a la llluita Zapatista a Chiapas, contra l'embargament de Cuba, com a recordatori de les Brigades Internacionals i altres. 

El 22 de maig de 1996 va firmar un contracte amb TRAK, i a l'estiu d'eixe mateix any va treballar en la producció del seu primer disc "Atrapados en azul", que va tindre un gran llançament nacional i internacional, esdevenint símbol de bona part de la joventut universitària. Aquest àlbum va arribar fins i tot a diversos païssos llatinoamericans com Argentina, Uruguay i Xile entre d'altres. Amb aquest disc va aconseguir el Premi al Millor Autor Revelació dels Premis de la Música atorgats per la SGAE.

A l'octubre de 1998 va enregistrar el seu segon disc: "La memòria de los Peces", un àlbum que convidava a reflexionar sobre la felicitat i els sentiments personals. Amb aquest àlbum augmenta el seu èxit arribant a ser disc de platí a Espanya i disc d'or a Argentina.

"Los paraísos desiertos" és el seu tercer disc, gravat l'any 2000. En aquest inclou, per primera vegada en la seua carrera discogràfica, estils musicals com el jazz i sons africans. Amb aquest àlbum va obtindre dos importants nominacions: el premi a la "Mejor Canción Original" dels Premis Goya pel tema "Km 0" i el premi a la "Mejor Ingeniería de Sonido" dels Premis Grammy Llatins 2001.  
   
Continuant l'empremta del seu anterior treball, emprén a novembre de 2001 l'enregistrament del seu quart àlbum "La traición de Wendy" (2002). Aquest disc resumeix la seua carrera fins ara, ja que els continguts mantenen la denúncia iniciada en el seu primer àlbum, i també les cançons d'amor i les referències musicals continuen obrint-se pas arribant ara a les profunditats del Pròxim Orient i d'Àfrica del Nord en temes com "La ciudad de los muertos" i "Un hombre espera en el desierto".